Nnipa a Wɔkyerɛw Bible no, Yɛbɛtumi Ahu Wɔn Din Anaa?
Nea Bible ka
Nkurɔfo pii wɔ hɔ a, wɔaka akyerɛ wɔn sɛ nnipa a wɔma wɔkyerɛw Bible no, ɛbɛyɛ den sɛ yɛbɛhu wɔn din. Nanso, Bible taa bɔ nnipa a wɔkyerɛw emu nsɛm no din. Nhoma a ɛwɔ Bible mu no, ebi wɔ hɔ a, sɛnea ɛfi ase ni: “
Nehemia nsɛm ni,” ‘
anisoade a Yesaia nyae ni,’ ne “
Yehowa asɛm a ɛbaa . . . Yoel nkyɛn ni.”
Nnipa a wɔkyerɛw Bible no mu pii kaa sɛ nsɛm a wɔkyerɛwee no, Yehowa, nokware Nyankopɔn koro pɛ no din mu na wɔkyerɛwee, na ɔno na ɔmaa wɔn ho akwankyerɛ. Adiyifo a wɔkyerɛw Hebri Kyerɛwnsɛm no kaa bɛboro mpɛn 300 sɛ: “
Nea Yehowa aka ni.” (Amos 1:3; Mika 2:3; Nahum 1:12) Wɔn mu binom nso, abɔfo na wɔde Onyankopɔn nsɛm brɛɛ wɔn.
Nnipa bɛyɛ 40 na wɔkyerɛw Bible no. Wɔde mfe 1,600 na ɛkyerɛw wiei. Wɔn mu binom kyerɛw Bible nhoma dodow bi. Yɛbɛtumi aka sɛ Bible yɛ nhomakorabea ketewaa bi a nhoma 66 wom. Hebri Kyerɛwnsɛm a nkurɔfo taa frɛ no Apam Dedaw no, nhoma 39 na ɛwom. Ɛnna nhoma 27 wɔ Kristofo Hela Kyerɛwnsɛm a wɔtaa frɛ no Apam Foforo no nso mu.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn